Petri Lairikko

**Petri Johannes Lairikko** (s. 1. syyskuuta 1965 Kisko) on suomalainen näyttelijä, teatteriohjaaja ja teatterinjohtaja, joka työskentelee erityisesti musiikkiteatterin parissa.

Varsinais-Suomen Kiskossa syntynyt Lairikko muutti yhdeksänvuotiaana perheensä mukana Satakunnan Harjavaltaan, jossa hän aloitti teatteriharrastuksen näytelmäkerhossa. Kirjoitettuaan ylioppilaaksi Harjavallan lukiosta Lairikko valmistui näyttelijäksi Tampereen yliopiston näyttelijäntyön laitokselta 1990. Hänen ensimmäinen kiinnityksensä oli Turun kaupunginteatterissa, josta hän lähti opiskelemaan teatteriohjaajaksi Teatterikorkeakouluun.

Lairikko on tehnyt vierailuohjauksia muun muassa Vaasan, Kotkan,  
Mikkelin, Jyväskylän ja Imatran teattereihin. Hän on näytellyt muun muassa elokuvissa *[[Matka Viipuriin]]* (1994) ja *[[Sibelius (elokuva)|Sibelius]]* (2003) sekä televisiosarjoissa *[[Sydän toivoa täynnä]]* (1997) ja *[[Hyvät neuvot kalliit]]* (2000).

Lairikko toimi johtajana Salon Teatterissa 1992–1997,, sitten Valkeakosken kaupunginteatterissa ja vuodet 2004–2008 Seinäjoen kaupunginteatterissa. Hänen vuonna 2008 perustamansa tamperelainen Musiikkiteatteri Palatsi ajautui konkurssiin 2017. Samana vuonna teki konkurssin Lairikon johtama Tampereen Yo-Talo Oy, joka vastasi Tampereen ylioppilastalon ohjelma- ja ravintolatoiminnasta. Vuonna 2011 Lairikko lähti mukaan myös Sedu Koskisen Helsinkiin perustamaan musiikkiteatteri Koittoon, joka ajautui konkurssiin seuraavana vuonna.

Helmikuussa 2020 Pirkanmaan käräjäoikeus tuomitsi Lairikon kahden vuoden ja yhden kuukauden ehdottomaan vankeuteen törkeistä talousrikoksista ja viiden vuoden liiketoimintakieltoon. Lisäksi hänet tuomittiin yli 730&nbsp;000 euron korvauksiin Musiikkiteatteri Palatsin, Palatsiteatterin ja Tampereen Yo-talon konkurssipesille. Syytteet koskivat pääasiassa Musiikkiteatteri Palatsin ja Tampereen Yo-talon rahaliikennettä ja kirjanpitoa vuosina 2012–2017. Oikeuden päätöksen mukaan Lairikko oli siirtänyt itselleen tai lähipiirilleen Musiikkiteatteri Palatsin varoja yli 200&nbsp;000 euron arvosta, kirjanpitoa oli laiminlyöty ja rahat olivat menneet sekaisin eri yhtiöiden tileillä. Rikosnimikkeinä olivat törkeä velallisen epärehellisyys ja törkeä kirjanpitorikos. Hovioikeus piti tuomion voimassa. 

Lairikon puoliso on Katariina Leino.

## Teatteritöitä

*1990: *Korhonen, Korhonen*, Turun kaupunginteatteri – Piru
*1994: *Pohjanmaa*, Vaasan kaupunginteatteri – ohjaus
*1997: *Fedja-setä, kissa ja koira*, Mikkelin Teatteri – ohjaus
*1998: *Pirtukuningas*, Kotkan kaupunginteatteri – ohjaus
**Kaunotar ja hirviö*, Jyväskylän kaupunginteatteri 1998 – ohjaus
*2000: *Frankenstein*, Tampereen Teatteri – dramatisointi ja ohjaus
*2000: *Getsemane*, Tampereen Työväen Teatteri – ohjaus
*2002: *Robin Hood*, Tampereen Komediateatteri – dramatisointi ja ohjaus
*2005: *The Sound of Music*, Seinäjoen kaupunginteatteri – ohjaus
*2006: *Vaimoja ja kummituksia*, Seinäjoen kaupunginteatteri – ohjaus
*2008: *Titanic*, Seinäjoen kaupunginteatteri – ohjaus
*2008: *The Sound of Music*, Imatran teatteri – ohjaus
*2020: *Paratiisi*, Ruissalon kesäteatteri, Suomen Musiikkiteatteri – ohjaus
*2023: *Joutsenlaulu*, Ruissalon kesäteatteri, Suomen Musiikkiteatteri – ohjaus
*2023: *Hetki lyö*, Suomen Musiikkiteatteri – ohjaus, Kirkan isä, Danny
*2024: *Autiotalo*, Suomen Musiikkiteatteri – ohjaus
*2025: *Ihan tuuliajolla*, Suomen Musiikkiteatteri – ohjaus
*2025: *Raparperitaivas*, Suomen Musiikkiteatteri – ohjaus
*2025: *ABBA – Dancing Queen*, Suomen Musiikkiteatteri – ohjaus

## Televisio- ja elokuvarooleja
*1989: *[[Häräntappoase (vuoden 1989 televisiosarja)|Häräntappoase]]* (tv-sarja) – Tauno Takkinen
*1992: *[[Pari sanaa lemmestä]]* (tv-sarja) – Kauko
*1994: *[[Matka Viipuriin]]* (tv-elokuva) – Erik
*1994: *[[Amerikan unelma]]* (tv-elokuva) – Erik
*1997: *[[Elämän suola]]* (tv-sarja) – laborantti
*1999: *[[Sydän toivoa täynnä]]* (tv-sarja) – mielisairaalanhoitaja
*1999–2000: *[[Trasselirakastaja]]* (tv-sarja) – Jussi Räyhä
*2000: *[[Siperian nero]]* (tv-sarja) – baarimikko
*2000: *[[Hyvät neuvot kalliit]]* (tv-sarja) – Mika Ylijoki
*2001: *[[Kotikatu]]* (tv-sarja) – Sami
*2003: *[[Sibelius (elokuva)|Sibelius]]* (elokuva) – Carpelan
*2006: *[[Lehmän vuosi]]* (tv-sarja) – Väinö Väkeväinen

## Lähteet

## Aiheesta muualla
*